alexandrainst/scandi-wiki huggingface dataset:
Etylacetat

Etylacetat er en organisk forbindelse med formelen CH3CH2OC(O)CH3. Denne fargeløse væsken har en karakteristisk, ikke ubehagelig lukt (ligner pæresaft) som enkelte lim- eller negllakk-fjernere, der den er en bestanddel. Som ester fremstilt fra etanol og eddiksyre, og dermed vanlig forkortet til EtOAc, den er fremstilt i stor skala for bruk som løsningsmiddel. I mindre skala er den det vanligste stoffet å bruke til avliving ved innsamling av insekter, da den er relativt ufarlig for mennesker. Etylacetat er svært brannfarlig.

Estere
Karboksylsyrer
Løsningsmidler
Hotel Arts

Hotel Arts er et 43-etasjers luksushotell ved stranda ved Barceloneta i Barcelona. Hotellet drives av kjeden Ritz-Carlton.

Bygningen sto ferdig i 1994, og har en høyde på 154,0 meter. Den er tegna av Skidmore, Owings & Merrill, og er et eksempel på strukturell impresjonisme. Sammen med Torre Mapfre, skyskraperen ved siden av, har Hotel Arts blitt et kjent landemerke i Barcelona. Disse to bygningene er byens høyeste.

I 2006 ble hele hotellet renovert, og man installerte ny teknologi og pussa opp romma for å øke standarden.

Se også
Torre Mapfre, skyskraperen ved siden av Hotel Arts.
Torre Glòries, Barcelonas tredje skyskraper.

Eksterne lenker
 Hotel Arts' hjemmeside
 Hotel Arts på kartet
 Fakta fra Emporis
 Hotel Arts hos Factoría Urbana: bilder og teknisk informasjon om bygningen

Byggverk i Barcelona
Hoteller i Spania
Skyskrapere i Spania
Toni Kroos

Toni Kroos (født 4. januar 1990) er en tysk fotballspiller som spiller for den spanske klubben Real Madrid CF.

Landslaget
Han ble VM U17s beste spiller og han fikk bronseballen i VM U17 i 2007.

Kroos var en del av det tyske landslaget som kom til semifinalene i VM 2010 (vant bronsefinalen) og EM 2012, og vinner av VM 2014. Han var blant de 10 nominerte til å vinne gullballen for turneringens beste spiller i VM 2014.

Han ble tatt ut i s EM-tropp til EM i Frankrike 2016.

Kroos ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

Den 2. juli 2021 ga han seg på landslaget.

Meritter

Klubblag 
 Bundesliga: 2007–08, 2012–13, 2013–14
 DFB-Pokal: 2007–08, 2012–13, 2013–14
 DFB-Ligapokal: 2007
 DFL-Supercup: 2010, 2012
 UEFA Champions League: 2012–13, 2015–16, 2016-2017, 2017-2018
 UEFA Super Cup (3): 2013, 2014, 2017
 FIFA Club World Cup: 2013
 Laliga : 2016-17, 2019,2020

Landslag 
Tyskland
 FIFA Verdensmesterskap: Vinner 2014, Tredjeplass 2010
 FIFA Under-17 Verdensmesterskap: Tredjeplass i 2007
 UEFA Under-17 Europamesterskap: Fjerdeplass i 2006

Individuelt 
 UEFA Under-17 Europamesterskap: Golden Player, 2006
 UEFA Under-17 Europamesterskap: Toppscorer, 2006
 FIFA Under-17 Verdensmesterskap: Gullballen, 2007
 FIFA Under-17 Verdensmesterskap: Gullskoen, 2007

Referanser

Eksterne lenker 
 
 
   Toni Kroos - fussball-talente.com

Tyske fotballspillere
Spillere i Fotball-VM 2010
Spillere i Fotball-EM 2012
Spillere i Fotball-VM 2014
Spillere i Fotball-EM 2016
Spillere i Fotball-VM 2018
Spillere i Fotball-EM 2021
Fotballspillere for FC Bayern München
Fotballspillere for TSV Bayer 04 Leverkusen
Fotballspillere for Real Madrid CF
Verdensmestere i fotball
Vinnere av Mesterligaen i fotball for menn
Personer fra Greifswald
Fødsler i 1990
Seminario de San Jose

Seminario de San Jose er et katolsk presteseminar i Macao i Kina. Det ble bygget av jesuittene rundt 1758. Seminaret stengte i 1964, men ble etter en grundig renovering gjenåpnet i november 2007 med studenter fra bispedømmet Macao, fra Fastlands-Kina og fra en rekke land i det østlige Asia.

Seminarets kapell er en av Macaos severdigheter, og er en populær bryllupskirke. Der er også utstilt en liten relikvie fra misjonæren Frans Xavier, som døde på en øy nær Macao i 1552.  

Presteseminarer
Macaohalvøya
Føyka stadion

Føyka stadion er et idrettsanlegg i Asker som åpnet 1. juli 1950. Senere ble det modernisert med fullverdig friidrettsanlegg og tribune (500 seter) og flomlys som ble åpnet 1. juni 1999. Anlegget eies og driftes av Asker Skiklubb.

Stadionanlegget i 1950 utvidet idrettsplassen fra 1923, som nå er omgjort til tre 7-kunstgress (2017)/([2020]), to sandhåndballbaner (2020)  og fem sandvolleyballbaner (2020) (3 bygget i 2010). Tidligere var dette skiklubbens grusbaner for 11er og 7er-fotball. Det var en enkel løpebane rundt idrettsplassen. I 1967 åpnet klubbhuset, som senere er påbygget tre ganger og i dag rommer administrasjonen for Asker Skiklubb. 14. desember 2004 åpnet klubben kunstgressbane med undervarme. I tilknytning til 11-kunstgressbanen bygget og finansierte Asker skiklubb tribune med 820 sitteplasser. I 2011 bygget klubben sammen med Asker kommune (50/50) garderobe og kontorbygg for fotballen, samt utvidet tribunen til 1450 plasser, samt speaker og kioskbygg i tilknytning til tribunen. 

Anlegget har også 1 kilometer lysløype og i 2016 ble deler av denne også rulleskiløype. (1050 meter). Det er også to mindre hoppbakker med plast for helårsbruk (K5 og K10) med slette på gresstreningsfeltet i øvre del av Askerparken, samt skileik. 
Grusbanen ble tidligere brukt som naturisbane om vinteren til skøyteløp (333 meter) frem til og med 1990/91-sesongen, for Asker skøyteklubb. Asker Skiklubb åpnet i november 2021 kunstisbane på den nye 7-banen. I 2022 har anlegget også fått treningstrapp, Freesbeegolfbane med 9-hull, 4 petanquebaner, og i 2023 åpner en stor aktivitetspark i anledning 100-årsjubileumet til Føyka. 
Asker skiklubb finansierer driften av anlegget med utleie av 240 parkeringsplasser, medlemskontingent og tilskudd fra Asker kommune.

Eksterne lenker 
 Asker kommunes nettside om Føyka idrettspark
 
 
 

Idrettsanlegg i Asker
Asker Skiklubb
Fotballstadioner i Norge
Tidligere skøytearenaer i Norge
Artikler i skøytesportprosjektet
Vestlia

Vestlia er Asker Skiklubbs hytte i Vestmarka, 1,5 kilometer nord for Solli parkeringsplass. Hytta er på vel 250 m² og har garderober og dusj. Vestlia driver servering i helgene i vinterhalvåret, og utstrakt utleievirksomhet hele året. 

Hytta ble bygget som serveringsted i 1937 av Albert Bergsmarka. Bergsmarka og hans kone Signe drev stedet fram til 1946, da de solgte hytta til en bedrift. Asker Skiklubb kjøpte, gjennom andelslaget AL Vestlia, hytta i 1961. Vestlia er bygget på i to omganger, i 1972 og 1984.

Kilder 
 Vestlia i Markadatabasen
 Vestlia på ut.no
 Vestlia på yr.no
 Asker Skiklubbs nettsted

Turisthytter i Asker
Vestmarka (Oslomarka)
Bevertningssteder i Norge
Ole Haugen

Ole Laurits Haugen (født 1954) er Ap-politiker og ordfører i Hitra kommune. Han har en bakgrunn som blant annet fiskeoppdretter.

Referanser 

Ap-ordførere i Trøndelag
Ap-ordførere i Sør-Trøndelag
Ordførere i Hitra
Personer fra Hitra kommune
Distriktspsykiatrisk senter

Et distriktspsykiatrisk senter (DPS) har hovedansvar for generelle tilbud innen den psykiatriske spesialisthelsetjenesten. Med døgntilbud, dagtilbud, poliklinikk og akutt-team er disse sentrene statlige klinikker som samarbeider nært med kommunene i sine respektive områder.

Siden distriktspsykiatriske sentre tilbyr spesialiserte, psykiatriske tjenester, kan man bli henvist fra sin fastlege til en DPS for utredning og eventuell behandling eller innleggelse. De gamle psykiatriske sykehjemmene er vanligvis blitt organisert under de distriktspsykiatriske sentra.

Mer spesialiserte, psykiatriske tjenester som eksempelvis alderspsykiatri, alvorlig spiseforstyrrelse problematikk og tvungen psykisk helsevern med døgnopphold gis i mer spesialiserte avdelinger. Dette er tjenester som er ofte lagt til større avdelinger ved sentralsykehusene.

Det er vanlig at pasienter etter utskrivning fra psykiatriske avdelinger blir henvist til poliklinisk- eller døgnbehandling ved DPS.

Eksterne lenker 
 Helsebiblioteket.no sine sider om DPS

Psykiatri
Norges helsevesen
Helseinstitusjonstyper
Katharina Stiberg

Katharina Stiberg (født 8. oktober 1988 i Bjerkvik i Nordland) er en norsk svømmer og innehaver av flere norske rekorder. Hun svømmer for Bjerkvik svømmeklubb, men bor i Bergfrueveien - Narvik.

Karriere  
Stiberg innehar per 6. august 2010 én nordisk seniorrekord, seks norske seniorrekorder og seks norske juniorrekorder. Stiberg vant i alt 37 NM-gull og 64 NM-medaljer i perioden 2004–2015. Tolvteplass fra langbane VM i Roma, fjerdeplass fra kortbane EM i Istanbul og tredjeplass i World Cup er hennes blant hennes beste prestasjoner. Hun var også med på å ta femteplass med Norges stafettlag i kortbane EM i Debrecen i 2007 på distansen  medley.

Meritter 
 2009: 12.-plass (50 m bryst) i langbane VM i Roma (Nordisk rekord), 3.-plass (50 m bryst) i World Cup Stockholm og 4.-plass (100 m bryst) i kortbane EM i Istanbul  
 2008: 13.-plass (50 m bryst)i kortbane VM i Manchester og 9.-plass (100 m IM) i kortbane EM i Rijeka
 2007: 4.-plass (100 m IM) i World Cup Berlin og 5.-plass (4 * 50 m IM)i kortbane EM i Debrecen
 2006: 10.-plass (100 m IM) i kortbane EM Helsingfors

Personlige rekorder

Kortbane

Langbane

NM-medaljer

Referanser

Eksterne lenker 
 
 Stiberg tok fjerdeplass i EM
 Kjempefornøyd Stiberg
 Svømmer mot OL 2012

Norgesmestere i svømming
Fødsler i 1988
Personer fra Narvik kommune
Stiberg, Katharina
Norske svømmere
Deltakere for Norge under EM i svømmesport 2012
Vikingmagasinet Kick

Vikingmagasinet Kick var et norsk fotballmagasin, etablert våren 2006, som kom ut seks ganger i året. Siste nummer kom ut i november 2009. Magasinet fulgte Viking Fotballklubb spesielt, men hadde også reportasjer om lokale fotballklubber i Rogaland. Magasinet ønsket å gi leserne ny informasjon og kunnskap gjennom analyser og artikler. Det ble gitt ut av Stavanger Annonsebyrå, og Ole J. Askeland var redaktør. Tidligere Viking-spiller Hans Edgar Paulsen var initiativtakeren til å starte Vikingmagasinet Kick.

Se også 
 Viking Fotballklubb
 Vikinghordene

Eksterne lenker 
 Viking-kick.no – offisielt nettsted

Norske tidsskrifter
Sport i Stavanger
Viking Fotballklubb
Publikasjoner etablert i 2006
Publikasjoner nedlagt i 2009
Edvard Befring

Edvard Befring (født 11. mai 1936 i Stardalen, Jølster) er en norsk pedagog og professor i spesialpedagogikk.

Bakgrunn

Foreldrene var Thor Befring og Petra Åsta født Gilleshammer. Edvard Befring er eldre bror av Ottar Befring.

Befring tok eksamen ved Firda landsgymnas i 1956 og magistergraden i pedagogikk ved UiO (1965).

Virke
Han ble dr.philos. i 1972 og var professor i pedagogisk psykologi ved Aarhus Universitet 1972-1976, og rektor ved Statens spesiallærerhøgskole 1976-1987 og Norges første professor i spesialpedagogikk samme sted 1987-1991. Fra 1991 var han professor ved Institutt for spesialpedagogikk ved Universitetet i Oslo. 

Befring har utgitt 21 fagbøker og vel 200 artikler og avhandlinger om læring, oppvekst, pedagogiske teorier- og idéer, spesialpedagogikk, forebygging av problematferd og nye faglige perspektiver, vitenskapelig metode og etikk. Han har bl.a. skrevet Ungdom i et bysamfunn (doktoravhandling 1972), Skole- og atferdsproblem i omsorgspedagogisk perspektiv (1983), Læring og skole for eit verdig liv (1993), Barnevernet i Norge (2002) og Skolen for barnas beste (2004).

I perioden 1998–2007 var Befring professor II ved Høgskulen i Sogn og Fjordane. 

Han var redaktør av bokverkene Barnehagepedagogikk og Liv og læring på landsbygda. Befring var initiativtaker til Høgskuleutdanninga på Sandane (fra 1981) og var der styreleder i ti år. Han var også en sentral aktør for planleggingen av United World College i Fjaler og Chairman of Education Committee i tolv år. 

Som rektor ved Statens spesiallærerskole medvirket Befring til at spesialpedagogikk fikk et akademisk løft gjennom etableringen av et spesialpedagogisk hovedfag (cand.paed.spec.) som fra 1980 ble sidestilt med akademiske embetseksamener (cand. paed. og cand. psychol.) . 

Befring har dominert norsk pedagogikk og lærerutdanning gjennom 1970-, 1980- og 1990-tallet, og har gjennom 35 år utdannet lærere, skolebyråkrater, pedagoger, spesialpedagoger og forskere. Hans bøker har vært pensum på alle landets universiteter og lærerskoler, og han har ledet en rekke offentlige utvalg.

Utmerkelser
Han er tildelt ridderkorset av Den islandske falkeorden (1990), ISPs (Institutt for spesialpedagogikk) formidlingspris (1998) og Jonas-prisen (2007).

Befring er ridder av 1. klasse av St. Olavs orden (2005).

Litteratur 
 Vilkår for eit verdig liv. Edvard Befring 60 år, SVS Undervisningspublikasjoner, 1997.

Referanser

Eksterne lenker  
 Edvard Befring - Norsk biografisk leksikon
 Edvard Befring - Store norske leksikon
 Edvard Befring - Allkunne - levande leksikon

Norske pedagogikkprofessorer
Professorer ved Universitetet i Oslo
Personer fra Jølster kommune
Riddere av 1. klasse av St. Olavs Orden
Den islandske falkeorden
Fødsler i 1936
Personer tilknyttet Høgskulen i Sogn og Fjordane
Kulturmelk

Kulturmelk, surmelk eller skjør er et produkt av syrnet kumelk. Navnet er opprinnelig en allmenn typebetegnelse, men er fra 2005 (sammen med skummet kulturmelk) i Norge beskyttet av landbruksnæringens offentlige merkeordning beskyttede matbetegnelser og tilhører TINE SA. Kulturmelk omtales av mange som surmelk i motsetning til søtmelk, det vil si vanlig helmelk.  

Ved å tilsette bakteriekulturer (melkesyrebakterier) får kulturmelk en annen smak og konsistens enn vanlig melk. All surmelk som blir solgt av meieriene, blir lagd ved hjelp av reine bakteriekulturer og kalles derfor kulturmelk. Meieriene lager både skummet og uskummet kulturmelk. Vanlig kulturmelk inneholder 3,8% fett, mens skummet kulturmelk inneholder 0,4% fett. Kulturmelk som drikke kan virke tarmregulerende og egner seg også som ingrediens i bakverk.

Andre syrnede melkeprodukter i Norge er kefir, en av de eldste surmelkstypene, og yoghurt. 

Cultura og Biola, som er merkevarer fra TINE SA, er basert på smakssatt kulturmelk. Tettemelk og skjør er gamle, nordiske kultur- eller surmelkstyper. Kesam, eller egentlig kvarg, er ferskost som er framstilt av skummet kulturmelk.

Næringsinnhold pr. 100 g

Se også
 Yoghurt

Referanser

Melk
Anorakk

Anorakker og parkaser er ulike typer vindtette ytterplagg i form av jakker eller korte frakker utstyrt med hette.

Anorakker og parkaser var tradisjonelt hettepelser som ble båret av inuitter, aleuter og samojeder. Plaggene beskytter godt mot kulde og vind, og ble raskt tatt i bruk av andre som besøkte arktiske strøk.

Moderne plagg i liknende snitt finnes i flere varianter. Anorakkene er fritids- eller turantrekk laget av vindtette tekstiler. De har hette og lommer, men ikke åpning foran og trekkes på over hodet. Parkaser har også hette og lommer, men er i tillegg fôret og har gjerne også belte og lukning foran.

Ordet anorakk er avledet av det eskimoiske anore som betyr «vind». Parka stammer fra et aleutisk ord som betyr «ytterplagg av skinn».

Typer og bruk

Pelsplagg hos inuittene 
De opprinnelige anorakkene er laget av varmt skinn, for eksempel fra sel, og foret med pels. De ble regelmessig behandlet med fiskeolje for å holde seg vanntette. De ble blant annet brukt når inuittene jaktet eller reiste i kajakk.  Sammen med lange blå holmensbukser er anorakk i dag den vestgrønlandske festdrakt for menn.

Moderne, vestlige anorakker 

Moderniserte anorakker er laget av vanntette tekstiler, men har gjerne pels rundt hettekanten for å verne ansiktet mot kald vind.

På 1960-tallet ble anorakken et av de fremste symbolene på mod-kulturen i England. På 1980-tallet forsvant anorakken igjen men fikk en renessanse på midten av 1990-tallet med bandet Oasis og britpop.

Etter ulykkespåsken 1968 i fjellet ble ideen om den kassiske røde fjellanorakken til i et samarbeid mellom Den Norske Fjellskolen og Røde Kors for at folk skulle synes i fjellet.

Eksterne lenker 
 
 

Klesplagg
JPMorgan Chase

JPMorgan Chase & Co. () er en amerikansk bank. 

Dette er den nest største banken i USA, og den niende største på verdensbasis. Hovedkontoret ligger i New York City. Dagens JPMorgan Chase er et resultat av en rekke fusjoner, og gjennom en av sine forløpere, Bank of the Manhattan Company (grunnlagt 1799), er det USAs eldste og verdens 19. eldste bank. Banken har sluppet relativt bra fra finanskrisen. Toppsjefen Jamie Dimon har høstet ros for sin risikostyring i årene som ledet opp til krisen.

Morgan-delen av banken ble grunnlagt av George Peabody i London midt på 1800-tallet. Han tok Junius Morgan som partner i 1854, og Morgan ble sjef da Peabody gikk av med pensjon. Junius og ikke minst sønnen John Piermont Morgan etablerte JP Morgan som den dominerende banken i USA.

JPMorgan Chase er resultatet av en fusjon mellom Chase Manhattan og JP Morgan i 2000. Jamie Dimon er styreleder, og ble utnevnt til administrerende direktør i JPMorgan Chase i 2005.

Referanser

Eksterne lenker 
 

Amerikanske banker
Selskaper fra USA
Etableringer i 1799
1799 i USA
Selskaper etablert i 1799
Per Kristen Mydske

Per Kristen Mydske (født 9. desember 1940) er professor emeritus i statsvitenskap og tidligere instituttleder ved Institutt for statsvitenskap, Universitetet i Oslo. 

Mydske fullførte graden mag.art. i statsvitenskap i 1968 og dr.philos i 1979. Han var stipendiat ved Institutt for samfunnsforskning fra 1969 til 1972, universitetslektor ved Universitetet i Bergen 1972–75, forsker ved Norsk institutt for by- og regionforskning 1975–79, dosent ved Universitetet i Tromsø 1979–82. Han har deretter vært ansatt ved Institutt for statsvitenskap. 

Hans forskningsfelt er offentlig politikk og administrasjon, med emner som blant annet offentlig planlegging, regional politikk, miljøpolitikk og bypolitikk.

Publikasjoner (utvalg) 
 Per Kristen Mydske, Dag Harald Claes og Amund Lie (red.): Nyliberalisme: Ideer og politisk virkelighet, Oslo: Universitetsforlaget, 2007
 Per Kristen Mydske (red.): Skandinaviske regioner- plass for politikk?. Bergen: Fagbokforlaget 2006. ISBN 82-450-0375-1. 242 s.
 Alf-Inge Jansen og Per Kristen Mydske: "Balancing environmental quality and interest in oil", i Kenneth Hanf & Alf-Inge Jansen (red): Governance and Environment in Western Europe. Politics, Policy and Administration. Longman 1998 
 Per Kristen Mydske og Robert Kvavik: "Political Parties and Norwegian Provincial Government". I Kaare Strøm og Lars Svaasand (red.): Challenges to Political Parties. The Case of Norway. The University of Michigan Press, Ann Arbor 1997. ISBN 0-472-10680-5. s. 191-214
 Planlegging og forvaltning. Oslo, 1978. 
 "Den historiske bakgrunn for fysisk-økonomisk planlegging i Norge". Institutt for sosiologi, Bergen, 1974.

Eksterne lenker 
 Presentasjon på UiO sine nettsider

Professorer ved Universitetet i Oslo
Personer tilknyttet Norsk institutt for by- og regionforskning
Personer tilknyttet Institutt for samfunnsforskning
Norske statsvitere
Fødsler i 1940
Apoapsis

Apoapsis (gresk: ἁψίς, apsis; flertall ἁψίδες, apsides), det motsatte av periapsis, er det ytterste punktet i en bane hvor man er lengst fra objektet banen går rundt. Begrepet er spesielt benyttet i romfart hvor man bruker ordet for å forklare når en gjenstand er lengst fra planeten den går i bane rundt. Begrepet er tatt fra latin, avledet fra gresk, og er beslektet med apsis.

Referanser 

Ord og uttrykk
Romfart
Artikler i astronomiprosjektet
Komorenes riksvåpen

Komorenes riksvåpen har en halvmåne (tilsvarende nasjonalflagget) på en figur av en sol med stråler, alt i grønt. Komorenes fulle offisielle navn og nasjonalmotto på fransk og arabisk står skrevet rundt figuren.

Riksvåpen
Riksvåpen
Heltberg private gymnas Ullevaal

Heltberg private Gymnas Ullevaal er en privat videregående skole drevet av Stiftelsen Heltberg. Den ble grunnlagt i 1988 som Norges første montessoriskole. 

Heltberg Gymnas var i perioden 1989–1998 lokalisert i gamle Hegdehaugen videregående skole i Sporveisgata 20. Skolen har hatt lokaler i Torggata i Oslo sentrum og i Gjerdrums vei i Nydalen. 1. januar 2016 flyttet skolen inn i nyoppussede lokaler på Ullevaal Stadion.

Heltberg private gymnas baserer seg på Maria Montessoris pedagogiske ideer og læreteknikker om at elevene skal utvikle selvtillit og lære ved å utfordre seg selv etter sine muligheter. 

Heltberg private gymnas sitt motto er: «Åpner nye muligheter».  Skolen har sitt navn etter Heltbergs studentfabrikk fra 1800-tallet. Heltberg private gymnas har siden 2012 hatt et operativt samarbeid med Akademiet Norge og Heltberg Utdanning.

Se også
 Montessoriskole

Eksterne lenker 
 Hjemmeside
 www.montessori.no

Montessoriskoler
Private videregående skoler i Oslo
Utdanningsinstitusjoner etablert i 1989
Skoler i Oslo
Friskoler i Norge
Malawis riksvåpen

Malawis riksvåpen viser en løve i midtfeltet, som minner om at Malawi tilhører Samveldet av nasjoner. Symbolet for vann viser til Malawisjøen. Soloppgangen nederst er kopiert fra våpenet til Nyasaland, landets navn i kolonitiden. Våpenskjoldet bæres av en løve, en leopard  og en ørn, symboler på landets fauna. Lengst nede på våpenet vises Mlanje, landets høyeste fjell.

Riksvåpen
Riksvåpen
Malis riksvåpen

Malis riksvåpen består av en rund himmelblå skive med landets navn «République du Mali» og motto «Un peuple, un but, une foi» på fransk («Et folk, et mål, en tro»). Over den gylne moskéen i Djenné en gyllen gribb i flukt. Under moskéen en stigende gyllen sol og to hvite pil-og-buer.   

Riksvåpen
Riksvåpen
Leif Øverland

Leif Johan Øverland (født 13. januar 1958) er en norsk næringslivsleder og tidligere konsernsjef. Fra 2013 er han administrerende direktør i Norsk Toppfotball. Han er utdannet ved Handelsakademiet i Oslo.

Tidligere var Øverland markeds-, hurtigrute- og produktdirektør i Hurtigruten ASA, og før dette direktør i Oslotrikken, der han blant annet lanserte konseptet «rullende fortau». Han har vært produkt-,markeds- og persontrafikkdirektør samt jernbanesjef i NSB og stod blant annet bak oppbyggingen av turistkonseptet Flåmsbanen (Myrdal-Flåm) i NSB. Fra 2009 til 2013 var han konsernsjef i Fjord1.

Øverland er styreleder for Fjord1 Fylkesbaatane AS, Fjord1 MRF, Fjord1 Sogn Billag AS, Fjord1 Nordfjord Ottadalen, Fjord1 Buss Møre og Fjord1 Service. Han er i tillegg styremedlem i Kollektivtransportproduksjon (KTP AS) og i Prima Omsorg AS (tidligere i det svenskeide Carema Omsorg AS), og sitter i Næringsministerens strategiske reiselivsråd.

Referanser

Norske idrettsledere
Norske konsernsjefer
Personer tilknyttet Vy
Otto Fredrik Wollertsen

Otto Fredrik Wollertsen (født 12. november 1927, død 24. desember 2016) var en byoriginal i Bergen. Av bergenserne ble han ofte kalt «Ottoen». Tidligere bodde han utendørs, men flyttet i 1992 inn i Bakkegaten bo- og omsorgssenter. 

På dagtid befant han seg ofte på Torgallmenningen, og han hadde alltid med seg sykkelen sin og et munnspill. I 2008, i mangfoldsåret, medvirket han på en konsert sammen med blant annet Bergen filharmoniske orkester.  Ottoen ble oppfattet som et bysymbol og ble malt sammen med andre bergensene av nederlenderen Willem Sanders. Bildet ble i 2003 vist på utstillingen «Borgere av Bergen». I desember 2013 laget gatekunstneren Argus et bilde av ham på en vegg i Skostedet.

Om Ottoen

Referanser

Eksterne lenker 
 Ottoen Otto Fredrik Wollertsen, video i Bergens Tidende, Fred Ivar Utsi Klemetsen, besøkt 3. mai 2015
  Bergensavisen:«Fikk nytt munnspill» besøkt 30. desember 2012
 Bergensavisen:«Ottoens festaften» besøkt 30. desember 2012 
 Dag-Geir Bergsvik Knudsen, Origo:«Også byoriginaler står i endringens tegn.» besøkt 30. desember 2012
 Fotografier besøkt 30. desember 2012
 BA: Her er den ekte «Ottoen», Byikon foreviget i Vestre Skostredet. besøkt 18. desember 2013

Norske byoriginaler
Personer fra Bergen kommune
Mauritius’ riksvåpen

Mauritius' riksvåpen består av et firedelt våpenskjold. Et fartøy minner om de første kolonistene og tre palmene symboliserer landets vegetasjon. Nøkkelen og stjernen forklares av den latinske inskripsjonen «Indiahavets stjerne og nøkkel» og spiller på øyenes geografiske beliggenhet. Skjoldet holdes av en dronte (som nå er utdødd) og en sambarhjort.

Riksvåpen
Riksvåpen
Mauritanias riksvåpen

Mauritanias riksvåpen ble tatt i bruk 1. april 1959.

Riksvåpen
Riksvåpen
Namibias riksvåpen

Namibias riksvåpen består av et skjold med en skråbjelke og de samme fargene som i Namibias flagg. Skjoldet holdes av to antiloper, som symbol for mot. Under skjoldet vises en typisk ørkenvekst, som viser landets styrke og mot. En ørn griper et bånd pyntet med diamanter, en av landets viktigste naturresurser.

Riksvåpen
Riksvåpen